《送刑部员外郎张时彦侍亲归永喜》
元代·凌云翰

博学登庸岂等闲，为亲捧檄为亲还。阙廷久恋心逾赤，江海重逄鬓欲斑。

日丽凤台辞禁苑，云连雁荡认家山。高堂定想卜乌鹊，五彩衣藏箧笥间。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。